stanford-oval/wikipedia huggingface dataset:
חובב חותן משה
אזכוריו בתנ"ך

חובב נזכר לראשונה, בעת יציאת בני ישראל ממדבר סיני על מנת להיכנס לארץ כנען. משה פנה אליו בבקשה שיבוא עם ישראל בדרכם לארץ, ”כִּי ה' דִּבֶּר טוֹב עַל יִשְׂרָאֵל”. חובב סירב, ואמר כי ברצונו ללכת לארצו ומולדתו. משה לא הרפה, וביקש ממנו כי יבוא בכל זאת עם ישראל ”כִּי עַל כֵּן יָדַעְתָּ חֲנֹתֵנוּ בַּמִּדְבָּר, וְהָיִיתָ לָּנוּ לְעֵינָיִם. וְהָיָה כִּי תֵלֵךְ עִמָּנוּ; וְהָיָה הַטּוֹב הַהוּא - אֲשֶׁר יֵיטִיב ה' עִמָּנוּ - וְהֵטַבְנוּ לָךְ”.
בפסוק לא פורש האם קיבל חובב את דברי משה ובא עם ישראל בדרכם לארץ, והראשונים נחלקו בפירוש המעשה:
לדעת רבי אברהם אבן עזרא, כל דברי משה - כולל אלו שנכתבו לאחר תשובת חובב - נאמרו לחובב לפני תשובתו, ולמרות כל דברי משה - לא קיבל חובב את דבריו ולא בא עם ישראל לארץ.
לדעת הרמב"ן והרד"ק, חובב קיבל את דבריו ובא עם ישראל לארץ. הרמב"ן מבהיר כי אף על פי שלא קיבל חובב את דברי משה בפעם הראשונה, לאחר שהוסיף לו את המשפט השני - קיבל את דבריו.
לפי הרמב"ן, זו גם הסיבה שלא מופיעה בתורה תשובתו של יתרו, שכן קיבל את דבריו. דעת הרמב"ן נתמכת גם בדברי חז"ל בתלמוד הירושלמי: ”ובני קיני חותן משה, מביאין וקורין, דכתיב: "לכה אתנו והטבנו לך"”.
לדעת רבי עובדיה ספורנו, חובב עצמו שב לארצו, אך בניו נשארו עם בני ישראל, וכפי המשתמע מספר שופטים (ראו להלן).
המקום השני בו נזכר חובב, הוא בספר שופטים, בהקשר לחבר הקיני שהיה מצאצאיו, ופרש ממקום מגורי משפחתו לכיוון צפון הארץ באלון בצעננים הסמוכה לקדש נפתלי: ”וְחֶבֶר הַקֵּינִי נִפְרָד מִקַּיִן, מִבְּנֵי חֹבָב חֹתֵן מֹשֶׁה; וַיֵּט אָהֳלוֹ, עַד אֵלוֹן (בצענים) [בְּצַעֲנַנִּים], אֲשֶׁר אֶת קֶדֶשׁ”.
זהותו

זהותו של חובב שנויה במחלוקת, הנובעת בעיקר מפני סתירה לכאורה בין המקראות:
בשמו המוכר - "חובב חותן משה" - הוא מוזכר פעמיים במקרא, ומשתמע כי היה אביה של ציפורה אשת משה - חותן משה.
בפרשת בהעלותך הוא מופיע כבנו של רעואל המדיני, ומכיוון שרעואל מוזכר בפרשת שמות כאביה של ציפורה אשת משה, הרי שחובב היה גיס של משה.
תירוץ אפשרי, לפיו יש לייחס את המילים "חותן משה" כמוסבות על רעואל אביו של חובב (ולפי זה יהיה הפיסוק כך: ”חובב, בן רעואל המדיני חותן משה”), נדחה על ידי רבי אברהם אבן עזרא. הדחייה מתבססת על אזכורו של חובב בספר שופטים, שם הוא מכונה "חותן משה" למרות שאין שם אביו מצוין שם.
בחז"ל ובראשונים קיימות למעשה כמה דעות בזיהוי חובב:
הדעה הרווחת בדברי חז"ל ופרשני המקרא הראשונים, היא כי חובב הוא יתרו שהיה חותן משה - אביה של ציפורה אשת משה. ואילו רעואל המדיני היה אביו של יתרו-חובב, ורעואל מוזכר כאביה של ציפורה (למרות שהיה סבה, אבי אביה יתרו) שכן נקרא אב גם ביחס לבני בניו.
הריב"א גם כן מפרש כי "חובב" הוא חותן משה, על פי כך שהוא מבאר כי "רעואל" היה שמו של אביו של יתרו וגם שלו עצמו, ולכן מובן למה גם יתרו מופיע כבנו של רעואל, וגם ציפורה בתו מופיעה כבתה של רעואל.
רבי אברהם אבן עזרא פירש, כי חובב היה גיס של משה - בנו של יתרו-רעואל, והשם "חותן" בלשון המקרא כולל כמה אישים ממשפחת האישה - גם אביה וגם אחיה.
לדעת הרא"ש, בפירושו לתורה, בביאור דברי מכילתא דרבי ישמעאל, היו שני אנשים במשפחה זו שנקראו "חובב": האחד היה חותן משה - יתרו-רעואל-חובב (וזהו "חובב חותן משה" הנזכר בספר שופטים); והשני היה גיס של משה, שנקרא גם הוא חובב, על שם אביו (והוא "חובב בן רעואל המדיני" הנזכר בספר במדבר, ולשון "חותן משה" המופיע שם מוסב על רעואל אביו).
שמו

שמו נדרש בחז"ל, במדרשי אגדה, כנובע ממשמעות של חביבות: על כך שהיה חביב למקום, או על שם שחיבב את התורה.
מקור שמו במשמעות של חביבות מופיע גם אצל חוקרי לשון המזהים אותו עם המילה הערבית "מַחְבּוּבּ" (محبوب), במשמעות "חביב".
הרמב"ן ביאר את כפל השמות "יתרו" ו"חובב", בכך ש"חובב" הוא השם שקיבל יתרו לאחר שהתגייר, כדרך המתגיירים לקבל שם יהודי חדש.
בני חובב

הקיני היה מזרעו של חובב ("בני קיני חותן משה") והתגורר בארץ ישראל, בנחלה ייעודית עבורו. הם גרו בתחילה ב"עיר התמרים" (=יריחו), ועברו לשבת בנגב יחד עם בני יהודה. במהלך מלחמת סיסרא, נזכר חבר הקיני שהיה מאותו עם, ושם מצוין כי הם היו ”מִבְּנֵי חֹבָב חֹתֵן מֹשֶׁה”.
כאשר נלחם שאול בעמלק, פנה קודם לקיני שישב בסמיכות לעמלק, וביקש מהם לסור משם, כדי שלא להשמידם יחד עם עמלק, מפני שאביהם עשה חסד עם ישראל בצאתם ממצרים.
בספר מלכים נזכר אדם בשם יהונדב בן רכב שהלך יחד עם יהוא להשמיד את כל זרע אחאב. זרעו נזכר בתקופה מאוחרת יותר בימי ירמיהו, כשבט שנצטווה על ידי אביו יהונדב לא לשתות יין ולא לשבת בבתים, ובתקופת המצור הבבלי בסוף ימי בית המקדש הראשון באו לשבת בירושלים. על פי הפסוק בדברי הימים, בו נאמר ”המה הקינים הבאים מחמת אבי בית רכב”, מזהים חז"ל את הרכבים עם הקיני. ממקראות אלו עולה כי לפחות חלק מהקיני התיישבו מאוחר יותר באזור ירושלים.
ראו גם

יתרו
הקיני
מבנה יביל

מבנה יביל מודרני ברוחב-כפול
חזית קרווילה טיפוסית ביישוב ניצן, 2006
קרווילות ביישוב ניצן
מבנה יביל, המכונה בישראל גם קרוואן, קרווילה ומגורון, ולעיתים בשם המטעה בית נייד, הוא מבנה קל הנבנה במפעל (בנייה טרומית), ולאחר מכן מובל לאתר היעד ומחובר לתשתית. מבנים יבילים משמשים לרוב למגורים.
מבנים יבילים משונעים בדרך כלל בגרירה או בהעמסה. הם בדרך כלל ממוקמים במקום קבוע ונותרים שם למשך חיי המבנה. עם זאת ניתן לניידם שוב אם הדבר נדרש, ואם מצבם מבחינת תחזוקה ותשתיות מאפשר זאת.
שני הדגמים העיקריים של בתים ניידים הם רוחב־יחיד ורוחב־כפול. קיים גם רוחב־משולש אך הוא נדיר יותר. את הבית הנייד ברוחב־יחיד ניתן לגרור כיחידה אחת למקומו, בעוד שהדגמים האחרים נגררים למקומם בשתיים או בשלוש יחידות נפרדות.
שימוש נפוץ במבנים ניידים בישראל הוא כפתרון מגורים זמני לקהילה, במסגרתו מועברים מבנים יבילים למקום מסוים ליצירת אתר קרוואנים. מבנה יביל למגורים ברוחב כפול מכונה בישראל "קרווילה", מצירוף המילים "קרוואן" ו-"וילה".
ביישובים רבים מתגוררים התושבים במבנים יבילים עד לקבלת היתרי בנייה, ומשהתקבלו עוברים התושבים לבתי קבע.
ראו גם

מעונוע – כלי רכב גדול בו ניתן לגור, ומשמש על פי רוב לטיולים. בישראל מכונה אף הוא "קרוואן" ולעיתים "אוטו-קרוואן"
תנועת הבתים הקטנים – תנועה חברתית הדוגלת במחיה בבתים קטני ממדים. רבים מהם מתוכננים מראש כך שלא יחרגו מהמידות החוקיות המתירות לניידם בכבישי מדינות המערב, והם אמנם מתניידים (אך לא בקלות ובתדירות שמעונוע מאפשר)
סירת מגורים – סירה המשמשת בעיקר למגורים
ביאורים

↑  "יביל" פירושו "ניתן להובלה"
↑  זהו תרגום מ-Mobile Home באנגלית, אך בפועל לא מדובר בבית נייד, שכן בזמן שהוא נייד הוא אינו בית (אלא רק מבנה), ומשעה שהפך לבית (כלומר חובר לתשתיות, רוהט ואוכלס) כבר אינו נייד. זאת להבדיל ממעונוע, למשל. המונח מטעה עד כי יש המשתמשים בו בהתכוונם למעונוע. ראו גם בית נייד (דף פירושונים).
הערות שוליים

1 2  יָבִיל, באתר האקדמיה ללשון העברית
הארמון הנשיאותי אוע'וזחאן

| --- | --- |

 מידע כללי
 סוג:  ארמון הנשיאות 
 מיקום:  אשגבאט
 מדינה:  טורקמניסטן טורקמניסטן
 הקמה ובנייה
 תקופת הבנייה:  2008 – 18 במאי 2011 (כ־3 שנים)
 תאריך פתיחה רשמי:  2011 
 עלות:  250,000,000 אירו 
 קואורדינטות:  37°55′54″N 58°23′05″E﻿ / ﻿37.931721°N 58.384668°E﻿ / 37.931721; 58.384668
  (למפת טורקמניסטן מוגדלת) אשגבאט מרי טורקמנאבאט דשוגוז טג'ן טורקמנבאשי בלקנאבאט אבאדאן איראן אפגניסטן אוזבקיסטן קזחסטן קז. הים הכספי הארמון הנשיאותי אוע'וזחאן(למפת טורקמניסטן רגילה) אשגבאט מרי טורקמנאבאט דשוגוז טג'ן טורקמנבאשי בלקנאבאט אבאדאן איראן אפגניסטן אוזבקיסטן קזחסטן קז. הים הכספי הארמון הנשיאותי אוע'וזחאן
 
הארמון הנשיאותי אוע'וזחאן (בטורקמנית: Oguz han köşk, Огуз хан көшк) הוא מעונו הרשמי של נשיא טורקמניסטן הממוקם בבירת טורקמניסטן, אשגבאט. מבנה זה משמש ביתו של נשיא טורקמניסטן החל מיום הקמתו ועד היום.
היסטוריה

הארמון הנשיאותי הראשון של טורקמניסטן נבנה כבר בשנת 1997, אך הוא הוצא משימוש לאחר שנחשב למבנה ראוותני. בשנת 2008 בנתה חברת הבנייה הצרפתית Bouygues את הארמון הנשיאותי וסיימה לבנות אותו בשנת 2011. ב-18 במאי 2011 נחנך הארמון, ועבר להתגורר בו נשיא טורקמניסטן גורבנגולי ברדימוחמדוב. עלות הוצאות הארמון נאמדות על 250 מיליון דולר בשנה.
חלקי המבנה

האולם המרכזי – החלק המרכזי בארמון. באולם המרכזי מתקיימות קבלות הפנים למנהיגים ואנשים חשובים המגיעים לביקורים רשמיים בטורקמניסטן.
האולם המוזהב – האולם המוזהב הוא אולם גדול שקירותיו עשויים זהב. באולם זה מתקיימות שיחות דיפלומטיות.
אולם "גורגוט אתא" – באולם זה מתקיימות שיחות העוסקות בסוגיות ביטחוניות בין טורקמניסטן למדינות אחרות.
אולם "סג'וק ח'אן" – באולם זה נחתמים הסכמים מדיניים והסכמי כלכלה, מסחר ומס בין טורקמניסטן למדינות אחרות.
אולם "בַּיירם ח'אן" – באולם זה מתקיימות מסיבות עיתונאים, תדרוכים לתקשורת והצהרות רשמיות של נשיא טורקמניסטן.
אולם "מאגתים-גולי" – אולם זה מיועד לאירועים תרבותיים והצגות במימון ממשלת טורקמניסטן.
מזכיר המדינה של ארצות הברית ג'ון קרי נפגש עם נשיא טורקמניסטן גורבנגולי ברדימוחמדוב בארמון
אקסקליבר (סרט, 1981)

| --- | --- |
כרזת הסרט
כרזת הסרט
 מבוסס על:  מות ארתור - תומאס מלורי
 בימוי:  ג'ון בורמן 
 הופק בידי:  ג'ון בורמן 
 תסריט:  רוספו פלנברג, ג'ון בורמן 
 עריכה:  ג'ון מריט 
 שחקנים ראשיים:  נייג'ל טרי (המלך ארתור) פול ג'פרי (פרסיבל) קתרין בורמן (איגריין) קירן היינדס (King Lot) צ'רלי בורמן (מורדרד) קורין רדגרייב (גורלואה) קלייב סוויפט (סר אקטור) קית' באקלי (Urien Rheged) פטריק סטיוארט (לאודגראנס) גבריאל ביירן (אות'ר פנדרגון) ניקולס קליי (סר לנסלוט דו לאק) הלן מירן (מורגן לה פיי) ליאם ניסן (גאווין) ניל או'בריאן (סר קיי) ניקול ויליאמסון (מרלין) שרי לונגי (גווינביר) רוברט אדי (מורדרד) בריד ברנן 
 מוזיקה:  טרבור ג'ונס 
 צילום:  אלכס תומסון 
 מדינה:  הממלכה המאוחדת, ארצות הברית, אירלנד 
 חברת הפקה:  סרטי אוריון 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  10 באפריל 1981 
 משך הקרנה:  135 דק' 
 שפת הסרט:  אנגלית 
 סוגה:  סרט פנטזיה, סרט חרבות וכישופים, סרט שמבוסס על ספרים, סרט דרמה, סרט פעולה, סרט תקופתי (ימי הביניים) 
 תקציב:  $11,000,000
 הכנסות:  $34,967,437
 הכנסות באתר מוג'ו:   excalibur
 דף הסרט ב־IMDb
 
אקסקליבר (באנגלית: Excalibur) הוא סרט דרמת פנטזיה משנת 1981 שבויים על ידי ג'ון בורמן המספר את קורותיו של המלך ארתור ואבירי השולחן העגול. הסרט מבוסס על הרומן "מות ארתור" שנכתב במאה ה-15 על ידי סר תומאס מלורי, אך ללא סיפורי החסד הנוצריים המתלווים לו. הוא מתמקד בקו העלילה העיקרי: חייו, עלייתו ונפילתו של ארתור. הסרט נוקט גישת פנטזיה אל-זמנית ומספר את הסיפור כמיתוס שבו יש כישוף והדרואידים הם מכשפים שיכולים לבצע נסים. אף שהאגדה המקורית מתרחשת במאה ה-5 לספירה, בסרט השריונות, כלי הנשק והטירות לקוחים משלהי ימי הביניים (המאה ה-15): האבירים לבושים בשריון לוחות נוצץ ואקסקליבר היא חרב ארוכה.
ביקורת

הסרט קיבל ביקורות חיוביות מאוד. האתר Rotten Tomatoes נתן לסרט תוצאה של 82%, המבוססת על ידי 38 מבקרים.
יצחק שובינסקי

| --- | --- |

 לידה:  1914 פולין
 פטירה:  1981  (בגיל 67 בערך) ישראל ישראל
 מדינה:  ישראל 
 מקום קבורה:  חיפה
 פעילות בולטת:  מנכ"ל חברת אוטוקרס
 מקצוע:  רואה חשבון, תעשיין ישראלי
 
יצחק שובינסקי (1914 – 1981) היה רואה חשבון ותעשיין ישראלי, אשר ייסד, ביחד עם לדיסלאב שנלר, את אוטוקרס ושימש מנכ"ל החברה בשנים 1957–1971.
החברה שהייתה מחלוצות תעשיית הרכב בישראל, ובפרט הראשונה ליזום תכנון ויצור רכב "ישראלי", ה"סוסיתא", כאשר לצדה יוצרו דגמי "כרמל", "סברה ספורט", "טריומף 1300" ועוד.
ביוגרפיה

שובינסקי נולד בטוראק, פולין לאברהם וחנה. בשנת 1914 (תרע"ד), עם סיום לימודיו בגימנסיה פולנית עלה לארץ ישראל. התחיל את דרכו כרואה חשבון בנמל תל אביב.
התחתן עם יעל בסקינד, ילידת ראשון לציון (1912) ונכדתו של יהודה צלליכין מאנשי ביל"ו ומראשוני המושבה ראשון לציון. נולדו להם שלושה ילדים: ד"ר חסיה ירושלמי (1946) והתאומים משה ויהודה (1948).
עד שנת 1939 התגוררו בני הזוג שובינסקי ברחוב שינקין בתל אביב. בשנת 1939 עברו להתגורר בחיפה. שובינסקי היה שותף עם גיסו בעסק של יינות. בהמשך עסק בספנות, נכנס בשותפות לחברת "פוסידון", וייבא מטורקיה לקרדות, ביצים וטבק לסיגריות.
שובינסקי הגיע לסדנא של לדיסלאב שנלר לקנות רכב תלת-גלגלי לשיווק טבק, שייבא מטורקיה ואז החליט להיכנס לעסקי הרכב. בשנת 1957 חתמו שנלר ושובינסקי על הסכם שותפות והקימו את חברת אוטוקרס. את קיום המפעל חשף שובינסקי רק בשנת 1959, לדבריו "מסיבות מדיניות".
בשנת 1960, בעת שכיהן כמנכ"ל אוטוקרס, ביקר שובינסקי בתערוכת מכוניות ספורט בלונדון והתרשם ממכונית מדגם "אשלי" (אנ') העשוי מפיברגלס ומשילדה שפיתח לסלי בלאמי (אנ'), וקיבל רישיון להרכיב דגמים בעלי תכונות דומות, בשותפות עם יצרנית הרכב הבריטית רליאנט מוטורס (אנ'). כך פותחו "רליאנט סברה" בבריטניה ו"סברה ספורט" בישראל.
בשנת 1969 רכש את מפעלו של אפרים אילין תמורת שלושה מיליון דולר. לטענתו של שובינסקי, הוא אולץ לרכוש את המפעל, כאשר מי שהכריח אותו לבצע את הרכישה היה השר פנחס ספיר. בעקבות הרכישה, נקלע שובינסקי למשבר כספי והוא אף הואשם בשוחד והוגש נגדו כתב אישום. במשפט שנערך זוכה שובינסקי מכל סעיפי האישום, אולם כתוצאה מההוצאות על ניהול המשפט, הוא התרושש.
שובינסקי עסק בהתנדבות באימוץ חיילים ודאג להובלתם ממקומות שירותם לביתם.
בסוף יולי 1981, בעודו נוהג ברליאנט קיטן העשויה פיברגלס, לקה בהתקף לב, סטה מהכביש, פגע בעץ ונהרג. התאונה התרחשה בשדרות הצבי בחיפה, בסמוך לבית מגוריו. נקבר בחיפה.
ראו גם

תעשיית רכב בישראל
אוטוקרס
סוסיתא
סברה ספורט
כרמל
טריומף 1300
הערות שוליים

↑  לבנות ולהיבנות - משרד התחבורה
↑  עלון תעשיית המכוניות בישראל 16 דצמבר 2014, באתר התאחדות בולאי ישראל
↑  אלבום משפחות - מוזיאון ראשון-לציון - שובינסקי יצחק
↑  ישראל 50 בעמוד על שנת 1959
↑  "רליאנט סברה" sporting-reliants.com/Sabra
↑  דני בלוך, ההלואה לאוטוקרס, מחיר יקר תמורת מפעל מיותר, דבר, 24 באפריל 1969
1 2 3 4  איטה גליקסברג,  סוס לא מנצח, סרטון בערוץ "של "כאן חדשות"", באתר יוטיוב, 18 באפריל 2021
↑  "אוטוקרס", "רום כרמל" - בני אביעד
Long Story Short

| --- | --- |
 שיר בביצוע טיילור סוויפט
 מתוך האלבום Evermore
 יצא לאור:  11 בדצמבר 2020
 תאריך הקלטה:  2020
 סוגה:  אלטרנטיבי
 שפה:  אנגלית
 אורך:  3:36
 חברת תקליטים:  ריפבליק
 כתיבה:  טיילור סוויפט, ארון דסנר
 הפקה:  ארון דסנר
"Long Story Short" (בעברית: "בקיצור") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.
עם יציאתו, "Long Story Short" זכה לביקורות חיוביות מטעם מבקרי המוזיקה, תוך שב-Nylon סקרו אותו לעומק. גם במצעדי הפזמונים זכה להצלחה רבה, כאשר דורג במקום ה-68 במצעד הבילבורד הוט 100, תוך שדורג במקום ה-14 במצעד שירי הרוק & האלטרנטיביים, ובמקום ה-14 במצעד השירים האלטרנטיביים.
רקע וכתיבה

"Long Story Short" הוא שיר אינדי רוק, בו נעשה שימוש בתופים מתוכנתים, גיטרות ומיתרים. במהלכו סוויפט מסכמת את הרגעים הגרועים בחייה בשיר ומציינת את גאולתה האישית. מעבר לכך, פורסם כי השיר הוקלט במהלך שנת 2020, בעת שמגפת הקורונה פקדה את העולם. הוא הוקלט ביחד עם שאר שירי Evermore.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.
סוגה ומשמעות

Evermore הוא אלבום רוק אלטרנטיבי, צ'מבר רוק, ופולק-פופ, המכיל בתוכו מוזיקה מינימליסטית, אינדי פולק וצ'מבר פופ; עם זאת, הוא מכיל גם מוזיקה ניסיונית. הוא מאופיין בצלילים אקוסטיים ותואר כ"אלבום חורפי", בו נעשה שימוש בכלי נגינה רבים ושונים. בנוסף לכך, נעשה במסגרתו שימוש בפינגר סטייל, גיטרות חשמליות, גיטרות אקוסטיות, פסנתרים, סינתיסייזרים, מנדולינות, מכונת תופים, כלי מיתר, מלוטרונים, חלילים, קרני יער וצ'לואים.
ברצועות כמו "Gold Rush" ו-"Long Story Short", המפעם הוא מפעם פופ, עם שימוש בהוק.
ביקורת

כלפי השיר הופנו ביקורות חיוביות, תוך שהוא דורג במקום ה-45 ברשימת "167 השירים הטובים ביותר של טיילור סוויפט, לפי דירוג" שפורסמה על ידי BuzzFeed.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 137 |  |
| BuzzFeed | 167 השירים הטובים ביותר של טיילור סוויפט, לפי דירוג | 45 |  |
| Vulture | 179 השירים הטובים ביותר של טיילור סוויפט, לפי דירוג | 60 |  |
קרדיטים וצוות

כל הקרדיטים שלהלן לקוחים מטיידל, ופיצ'פורק.
| --- | --- |
 טיילור סוויפט – שירה, כתיבה  ארון דסנר – כתיבה, הפקה, תכנות מכונת תופים, כלי הקשה, כלי מקלדת, סינתיסייזרים, פסנתר,  גיטרה חשמלית, גיטרה בס, גיטרה אקוסטית, סינת' בס, הקלטה  ברייס דסנר – תזמור  ג'יימס מקאליסטר – סינתיסייזרים, תכנות מכונת תופים  בריאן דוונדורף – תופים  יוקי נומאטה רזניק – כינור:  קייל רזניק – כינור, חצוצרה  קלריס ג'נסן – צ'לו  ג'ייסון טרוטינג – קרוטלס, כלי הקשה ממתכת  ג'ונתן לואו – הקלטה, הקלטה קולית, מיקסינג  גרג קלבי – מאסטרינג  סטיב פאלון – מאסטרינג
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 55 |  |
|  עולמי | בילבורד גלובל ללא ארצות הברית | 116 |  |
|  אוסטרליה | מצעד הסינגלים האוסטרלי | 49 |  |
|  ארצות הברית | בילבורד הוט 100 | 68 |  |
|  ארצות הברית | רולינג סטון טופ 100 | 38 |  |
|  ארצות הברית | מצעד שירי הרוק & האלטרנטיביים | 14 |  |
|  ארצות הברית | מצעד השירים האלטרנטיביים | 14 |  |
|  ארצות הברית | מצעד שירי הסטרימינג (אלטרנטיבי) | 12 |  |
|  ארצות הברית | מצעד השירים האלטרנטיביים הדיגיטליים | 17 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 84 |  |
|  קנדה | קנדה הוט 100 | 39 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בדצמבר 2020 | הזרמת מוזיקה • הורדה דיגיטלית | ריפבליק |  |
Tolerate It

| --- | --- |
 שיר בביצוע טיילור סוויפט
 מתוך האלבום Evermore
 יצא לאור:  11 בדצמבר 2020
 פורמט:  הזרמת מוזיקה 
 תאריך הקלטה:  2020
 שפה:  אנגלית
 אורך:  4:05
 חברת תקליטים:  ריפבליק
 כתיבה:  טיילור סוויפט, ארון דסנר
 הפקה:  ארון דסנר
 
"Tolerate It" (בעברית: "לסבול את זה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.
עם יציאתו, "Tolerate It" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום ה-45 במצעד הבילבורד הוט 100, תוך שדורג במקום השמיני במצעד שירי הרוק & האלטרנטיביים, ובמקום השמיני במצעד השירים האלטרנטיביים.
רקע וכתיבה

לאחר יציאתו של Folklore כתבה סוויפט את שני השירים "Closure" ו-"Dorothea", עבור ביג רד משין; להקתם של דסנר וג'סטין ורנון. בסופו של דבר הם נכללו ב-Evermore. כדי לחגוג את יציאתו של Folklore, יצר דסנר קטע כלי בשם "Westerly" שנקרא על שם מיקום ביתה של סוויפט ברוד איילנד. כעבור שעה, כתבה את "Willow" ושלחה לו אותו בחזרה.
היא כתבה את שיר הנושא "Evermore" עם ג'ו אלווין (התווסף בקרדיטים בשם העט: ויליאם באורי) ולאחר מכן ביקשה מג'סטין ורנון (סולן להקת בון איבר) לכתוב את הגשר שלו. דסנר הבין שהם יוצרים "אלבום אחות" ל-Folklore רק לאחר שכתב עמה יותר משבעה שירים. בהמשך, הלחין את "Tolerate It" בשילוב פסנתר ושלח אותו לסוויפט. היא האזינה לו, כתבה את המילים שלו ושלחה לו את התוצר הסופי על מנת שישמע אותו גם כן.
סוגה

"Tolerate It" היא רצועה העוסקת במישהי שנקלעה למערכת יחסים לא מאוזנת, עם פערי גילאים. בנוסף, הרצועה מדברת על הייסורים הפנימיים של דורותיאה מלאת הטינה, המעוניינת לסיים את מערכת היחסים הזו. השיר תואר כ"שיר שנבנה לאט", תוך שהוא מורכב מסינת' בס ופסנתר. השראתן החלקית של מילותיו, היא מהדמויות הראשיות של דפנה דה מוריאה ברומן "רבקה" משנת 1938.
ביקורת

כלפי השיר הופנו ביקורות חיוביות, תוך שבמגזין Nylon הוא דורג במקום השישי ברשימת "רצועות מספר 5 הטובות ביותר של סוויפט, מדורגות".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 96 |  |
| BuzzFeed | 167 השירים הטובים ביותר של טיילור סוויפט, לפי דירוג | 65 |  |
| Nylon | רצועות מספר 5 הטובות ביותר של סוויפט, מדורגות | 6 |  |
| Vulture | 179 השירים הטובים ביותר של טיילור סוויפט, לפי דירוג | 70 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 5 |  |
קרדיטים וצוות

כל הקרדיטים שלהלן לקוחים מטיידל, ופיצ'פורק.
| --- | --- |
 טיילור סוויפט – קולות, כתיבה  ארון דסנר – כתיבה, הפקה, הקלטה, תכנות מכונת תופים, כלי מקלדת, פסנתר, גיטרת בס  ברייס דסנר – תזמורת  ג'יימס מקאליסטר – סינתיסייזרים, תכנות מכונת תופים, כלי הקשה, כלי מקלדת  בריאן דוונדורף – תכנות מכונת תופים  יוקי נומאטה רזניק – כינור:  קלריס ג'נסן – צ'לו  ג'ייסון טרוטינג – כלי הקשה  קייל רזניק – כינור  ג'ונתן לואו – הקלטה, הקלטה קולית, מיקסינג  גרג קלבי – מאסטרינג  סטיב פאלון – מאסטרינג
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 28 |  |
|  עולמי | בילבורד גלובל ללא ארצות הברית | 64 |  |
|  אוסטרליה | מצעד הסינגלים האוסטרלי | 33 |  |
|  ארצות הברית | בילבורד הוט 100 | 45 |  |
|  ארצות הברית | רולינג סטון טופ 100 | 20 |  |
|  ארצות הברית | מצעד שירי הסטרימינג | 26 |  |
|  ארצות הברית | מצעד שירי הרוק & האלטרנטיביים | 8 |  |
|  ארצות הברית | מצעד השירים האלטרנטיביים | 8 |  |
|  ארצות הברית | מצעד שירי הסטרימינג (אלטרנטיבי) | 5 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 59 |  |
|  פורטוגל | מצעד הסינגלים הפורטוגזי | 122 |  |
|  קנדה | קנדה הוט 100 | 18 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בדצמבר 2020 | הזרמת מוזיקה • הורדה דיגיטלית | ריפבליק |  |
I Wish You Would

| --- | --- |
 שיר בביצוע טיילור סוויפט
 מתוך האלבום 1989
 יצא לאור:  27 באוקטובר 2014
 תאריך הקלטה:  2013–2014
 סוגה:  פופ • סינת'פופ
 שפה:  אנגלית
 אורך:  3:27
 חברת תקליטים:  ביג משין
 כתיבה:  טיילור סוויפט, ג'ק אנטונוף
 הפקה:  מפיקים שונים
"I Wish You Would" (בעברית: "הלוואי והיית") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-56 במצעד השירים הדיגיטליים הקנדיים.
רקע וכתיבה

על המשמעות של השיר דיברה סוויפט באחד ממפגשי ה-"1989 Secret Sessions", שם נודע כי:
"טיילור אמרה שהיא כתבה את "I Wish You Would" כמה חודשים אחרי שהיא והארי סטיילס נפרדו ולאחר שהם החליטו להיות חברים שוב. כמו כן, היא אמרה שזו הפעם הראשונה שהיא מקיימת יחסי חברות (לא זוגיים) עם אחד האקסים שלה. היא אמרה שהוא סיפר לה איך אחרי שהם נפרדו, הוא קנה בית ממש קרוב אליה. כל יום הוא היה חוזר הביתה ו"בטעות" פונה לרחוב שלה. היא השוותה את זה [השיר] לאחד מסרטיו הקלאסיים של ג'ון יוז, שבו שני הצדדים רוצים את אותו הדבר, אך אין לאף אחד מהם את האומץ להודות בכך. היא דיברה בכנות על מערכת היחסים ההיא".
הצלחה מסחרית

השיר זכה להצלחה מתונה במצעדי הבילבורד כאשר הצליח (מבלי שיצא כסינגל), להיכנס למקום ה-56 במצעד השירים הדיגיטליים הקנדיים. השיר שהה במצעד במשך שבוע אחד בלבד ולאחר מכן יצא ממנו. ביוטיוב, צבר קליפ המילים של השיר למעלה ממיליון צפיות.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.
ביקורת

כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-166 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 62 |  |
| רולינג סטון | כל 206 השירים של טיילור סוויפט, לפי דירוג | 166 |  |
| BuzzFeed | 167 השירים הטובים ביותר של טיילור סוויפט, לפי דירוג | 63 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 89 |  |
| NME | השירים הטובים ביותר של טיילור סוויפט, לפי דירוג | 71 |  |
| Paste | 158 השירים הטובים ביותר של טיילור סוויפט, לפי דירוג | 80 |  |
| Vulture | 179 השירים הטובים ביותר של טיילור סוויפט, לפי דירוג | 118 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Wish You Would" בוצע בסולג'ר פילד בשיקגו, ב-2 ביוני 2023 יחד עם השיר "The Lakes".
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  קנדה | קנדה הוט 100 | – |  |
|  קנדה | מצעד השירים הדיגיטליים | 56 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 באוקטובר 2014 | הורדה דיגיטלית | ביג משין |  |
I Wish You Would (Taylor's Version) > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 26 |  |
|  עולמי | בילבורד גלובל ללא ארצות הברית | 48 |  |
|  ארצות הברית | בילבורד הוט 100 | 31 |  |
|  ארצות הברית | מצעד שירי הסטרימינג | 20 |  |
|  קנדה | קנדה הוט 100 | 32 |  |